ime vā́ agnírimā́nevā̀tmā́namabhisáṃskaravai yáthā vā́ agniḥ sámiddho dī́pyata evámeṣāṃ cákṣurdīpyate yáthāgnérdhūmá udáyata evámeṣāmūṣmódayate yáthāgnirabhyáhitaṃ dáhatyevám bapsati yáthāgnerbhásma sī́datyevámeṣām púrīṣaṃ sīdatīme vā́ agnírimā́nevā̀tmā́namabhisáṃskaravā íti tānnā́nā devátābhya ā́lipsata vaiśvakarmaṇam púruṣaṃ vāruṇamáśvamaindrámr̥ṣabháṃ tvāṣṭramávimāgneyámajám